
Narva
Narva Linnavolikogu 08.04.2010 otsuse nr 39 „Projekti „Joaoru puhkeala arendamine“ omafinantseerimise kinnitamine ja sildfinantseerimise lubamine“ muutmine
1. Asjaolud ja menetluse käik 
Narva Linna Arenduse ja Ökonoomika Amet koostöös Narva Linnavalitsuse Arhitektuuri- ja Linnaplaneerimise Ametiga ja Narva Linnavalitsuse Linnavara- ja Majandusametiga valmistasid ette projekti „Joaoru puhkeala arendamine“, mis oli esitatud meetmesse „Linnaliste piirkondade arendamine“ (edaspidi LPA) 2008. aastal. Narva Linnavolikogu 08.04.2010 otsusega nr 39 kinnitati projekti „Joaoru puhkeala arendamine“ omafinantseering aastateks 2009-2013 summas ca 1 055 788,5 eurot (16 519 500 krooni) ja  sildfinantseerimine summas ca 3 027 526,7 eurot (47 370 500 krooni). 
Projekt näeb ette:

1. Haljastuse parandamine ja Joaoru rekreatsiooniala väljaarendamine puhkuseks ja vaba aja veetmiseks.

2. Avaliku supelranna heakorrastus ja varustamine kõikide infrastruktuuri vajalike elementidega.
3. Infrastruktuuri ehitamine tervisespordialadega tegelemiseks

4. Infrastruktuuri ehitamine massiliste kultuuri-meelelahutusürituste läbiviimiseks
Siseministeerium 28.11.2008. a. oma kirjas nr 12.6-2-1/10144 teatas, et Narva linna esitatud ettepanekutest sai positiivse hinde projekt „Joaoru puhkeala arendamine“. Vastavalt hindamiskomisjoni tingimusele, projekti rahastatakse järgmistel tingimustel: 1) linnaruumilise, arhitektuurse ja maastikulise lahenduse saamiseks viiakse läbi avatud hankemenetlusega riigihanke ideekonkurss, osavõitjate arvu piiramata ja eesmärgiga sõlmida ideekonkursi võitjaga tema pakutud ideekavandi alusel teenuste hankeleping; 2) ehitushange korraldatakse eraldi; 3) tagatakse ala sidustamise võimalus lina olemasoleva ja tulevase kergliiklusteede võrgustikuga.

2009. aastal Arhitektuuri ja Linnaplaneerimise Amet alustas „Joaoru puhkeala arendamine“ ideekonkursi ettevalmistamist koostöös Eesti Arhitektide Liiduga. Rahandusministeerium 28.04.2009 oma kirjaga nr 4-1/5757 andis loa laenu võtmiseks projekti ideekonkursi ettevalmistamiseks ja läbiviimiseks. 16.09.2009. a. Narva Linnavalitsus kootöös Eesti Arhitektide Liiduga kuulutasid välja ideekonkursi. Määratud tähtpäevaks oli esitatud 20 ideelahendust. Esimese preemia sai töö märgusõnaga SUUR JALUTUSKÄIK ja selle autorid on Arhitektuuribüroo JVR OÜ arhitektid Kalle Vellevoog, Tiiu Truus, Martin Prommik. Arhitektuuri- ja Linnaplaneerimise Amet sõlmis võitjaga lepingu ehitusprojekti koostamiseks. 
„Joaoru puhkeala arendamine“ ehitusprojekt on saanud kooskõlastused kõikidest vajalikest ametiasutustest 2011. aastal. Seoses mittetüüpiliste ehitustööde kavandamisega ja ehitustööde hindade suurenemisega muutus projekt "Joaoru puhkeala arendamine" kallimaks ning kogu projekti eelarve on ca 7,46 mln eurot (116,91 mln krooni). 
Kogumaksumuse suurenemine võrreldes projekti eeltaotluse eelarvega on tingitud eelkõige: 

1) Vajadusest järgida ideekonkursi võidutöö ideelahendust; 

2) 2008. aastal ei olnud veel teostatud uuringuid, mis vajalikud selle ideelahenduse teostamiseks;
      3)   Joaoru tehissaare keskosa tõstmise vajadusest, et vältida saare kevadist üleuputamist.
Lähtudes ülaltoodust jagati Joaoru ehitusprojekt kaheks etapiks ning tehti ettepanek teostada  LPA raames ehitusprojekti esimene etapp: rannahoone, vetelpäästetorn, 2 paadisilda, osaliselt liivaranna rajamine, osaliselt maa-ala pinnakatted, osaliselt haljastus, alumine suur parkimisplats (Raja tn parkla) koos sissesõiduteega, jalgrataste parkimisplats, korvpalliväljak, välistrassid (drenaaž ja truubid, väliskanalisatsioon, välisvalgustus, veetorustik, kaabelliinid, sideliinid), pargiinventar. 
I etapi tööde realiseerimine lubab saavutada projekti algeesmärgid ja ülesanded. Seoses ideekonkursi läbiviimisega ja hankekonkursside ettevalmistamisega kestavad projekti ehituslikud tegevused aastatel 2013-2014. Plaanis on alustada I etapi töödega mai kuus 2013. aastal ning lõpetada augusti kuus 2014. aastal.
II etappi on jäetud puhkeala tervikliku funktsioneerimise seisukohalt vähemolulised ja ideekonkursi võidutöös täiendavalt pakutud tööd. Projekti II etapi planeerime teostada programmiperioodi 2014-2021 rahaliste vahendite abil koheselt, kui tekib võimalus lisavahendite taotlemiseks analoogselt selle toetuse meetme tingimustele (orienteeruvalt 2014-2016). 
Arenguprojekti elluviimise eesmärgil on Narva linna poolt juba tehtud suuremahulised eeltööd: läbiviidud uuringud ja ideekonkurss; koostatud, kooskõlastatud ja kehtestatud detailplaneering ning ehitusprojekt. 2009. aastal kulutas linn juba 67 018,14 eurot (1 048 606 krooni), 2010. aastal-91 260,78 eurot (1 427 921 krooni), 2011. aastal-107 586,26 eurot (1 683 359,17 krooni). Kokku aastatel 2009-2011 tööde üldkulud moodustasid 265 865,18 eurot (4 159 886,13 krooni).
Esimese etapi ehituse maksumus on ca 4 228 230 eurot (66 157 423,5 krooni). Vastavalt esitatud taotlusele meetme „Linnaliste piirkondade arendamine“ raames 2008. aastal, Joaoru puhkeala projekti eelarve oli 4 083 315,2 eurot (63 890 000 krooni), millest toetus moodustas 3 027 526,75 eurot (47 370 500 krooni) ning omafinantseering 1 055 788,5 eurot (16 519 500 krooni). Seoses projekti kogumaksumuse suurenemisega on vaja suurendada linna poolset omafinantseeringut  144 914,75 eurot (2 267 423 krooni) võrra ning uus omafinantseering moodustab 1 200 703,25 eurot (18 786 923,47 krooni). Kuna aastatel 2009-2011 kulutas Narva linn juba 265 865,18 eurot (4 159 886,13 krooni) oma eelarvest, linna omafinantseering aastatel 2012-2014 moodustab 934 838,07 eurot (14 627 037,35 krooni). 
08.04.2010.a. Narva Linnavolikogu osuses nr 39 määratud rahasummad on väljendatud eesti kroonides. Seoses euro kasutusele võtmisega 1. jaanuarist 2011 ja ehitustööde hindade suurenemisega on vaja muuta Narva Linnavolikogu 08.04.2010. a. otsuse nr 39 punkti 3.
Juhindudes ülaltoodust tuleb muuta Narva Linnavolikogu 08.04.2010 otsuses nr 39 kinnitatud oma-  ja sildfinantseerimise summat ja projekti teostamise tähtaega. 
2. Õiguslikud alused

   2.1 Kohaliku omavalitsuse korralduse seaduse § 22 lõike 1 punktile 8 kohaselt volikogu ainupädevusse kuulub järgmiste küsimuste otsustamine: laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine kontsessioonikokkulepete alusel.
2.2 Haldusmenetluse seaduse  64 lõik 1 sätestab, et käesoleva jao sätteid (haldusakti muutmine ja kehtetuks tunnistamine) kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

2.3 Haldusmenetluse seaduse § 64 lõike 2 kohaselt otsustab haldusorgan haldusakti kehtetuks tunnistamise (antud juhul muutmise) kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

2.4 Haldusmenetluse seaduse § 68 lõige 2 kohaselt haldusakti kehtetuks tunnistamise (antud juhul muutmise) otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus
     Muuta Narva Linnavolikogu 08.04.2010 otsuse nr 39 punkti 3 ja sõnastada uues redaktsioonis:
„3. Otsus
3.1 Kinnitada projekti „Joaoru puhkeala arendamine“ omafinantseeringuks aastatel 2009-2014
      kokku 1 200 703,25 eurot (18 786 923,5 krooni): 
      2009. aastal - 67 018,14 eurot (1 048 606 krooni)

      2010. aastal - 91 260,78 eurot (1 427 921 krooni)

      2011. aastal - 107 586,26 eurot (1 683 359,17 krooni)
      Ette näha linna eelarves vahendid omafinantseeringuks aastatel 2012-2014 järgmiselt:

      2012. aastal - ca  8 940 eurot (139 880,6 krooni)

      2013. aastal - ca 612 288,85 eurot (9 580 238,7 krooni)
      2014. aastal - ca 313 609,22 eurot (4 906 918,02 krooni)
3.2 Ette näha linna eelarves laenu arvelt aastatel 2012-2014 omafinantseerimise katmiseks ca
      932 198,07 eurot (14 585 730,32 krooni):
      2012. aastal - ca 6 300 eurot (98 573,58 krooni)

      2013. aastal - ca 612 288,85 eurot (9 580 238,7 krooni)

      2014. aastal - ca 313 609,22 eurot (4 906 918,02 krooni)
3.3  Ette näha linna eelarves laenu arvelt aastatel 2013-2014 sildfinantseerimise katmiseks ca 
       3 027 526, 75 eurot (47 370 500 krooni):
       2013. aastal - ca  2 000 000 eurot (31 293 200 krooni)
       2014. aastal - ca 1 027 526,75 eurot (16 077 300 krooni).
3.4 Tagada projekti tulemusena loodud või soetatud vara säilimine ja avalik kasutus (v.a.30,37%    

      äripinda) taotluses ning taotluse rahuldamise otsuses toodud eesmärkidel ja tingimustel viie  

      aasta jooksul alates projekti abikõlbulikkuse perioodi lõppemisest, ning kinnitada, et linn ei 
      soorita selle vara osas tehinguid, mis annavad nimetatud aja jooksul mõnele isikule või 
      asutusele põhjendamatu eelisseisundi“.
4. Rakendussätted
4.1 Otsus jõustub teatavakstegemisest.

4.2 Käesolevat otsust on võimalik vaidlustada Tartu Halduskohtu Jõhvi Kohtumajas 30 päeva jooksul jõustumisest.

